Momio ApS

Momio ApS (tidligere watAgame) er et dansk IT-firma grunnlagt i 2004. Selskapet er kjent for videospillet og nettstedet goSupermodel, og har omtrentlig 25 ansatte ved sitt kontor i København. Selskapet endret navn fra watAgame til Momio ApS i februar 2017.

goSupermodel

Firmaet er gjerne mest kjent for spillet goSupermodel, et online sosialt nettverk og motespill som er beregnet på jenter i alderen 10-15 år. I Danmark har 40% av dette markedssegmentet opprettet brukerkontoer for spillet og er aktive brukere. Spillet har en million forskjellige brukere, hver måned (2007). I Norge har spillet mellom 250 000 og 300 000 brukere. Spillet har vist seg å være så populært, at det ikke har vært nødvendig for firmaet å markedsføre det i stor grad. I 2007, før spillet ble lokalisert og sluppet i Storbritannia og USA, mottok Momio ApS finansiell støtte fra Accel Partners på DKK 22 millioner. I 2006, var goSupermodel nominert ved «International Mobile Gaming Awards» for innovasjon, interaktiv opplevelse og tilkoblingsbruk. I mai 2016 stengte goSupermodel, da Momio ApS heller valgte å fokusere ytterligere på Momio. Spillet ble senere gjenåpnet i desember 2022, etter en Indiegogo-innsamlingsaksjon.

Nettsikkerhet
Siden Momio ApS sitt markedssegment er så unge i alder, har firmaet stor fokus på nettsikkerhet og god oppførsel for sine brukere. Spillet goSupermodel overvåkes 24 timer i døgnet, både manuelt og automatisk for å beskytte brukernes sikkerhet. Firmaet har også vært involvert i å skape det danske «Chatmærket» – Foreningen av danske interaktive mediers retningslinjer for nettsider som tar nettsikkerhet for mindreårige på alvor.

Mobilspill
Momio ApS gitt ut en serie spill for mobiltelefoner, blant annet Era of Eidolon-serien med fantasy-inspirerte RPG-spill (Era of Eidolon, Sterling Lake og Shirard's Fort) og spill som Badaz poker og Badaz Blackjack. Era of Eidolon ble lansert i 2004 som det første MMORPG-spillet for mobiltelefoner. Spillet hadde over 27 000 abonnenter.

Referanser

Eksterne lenker
 
 Foreningen af danske interaktive mediers nettsider om «Chatmærket»
 goSupermodel-spillets nettsider

Videospillutviklere
Selskaper etablert i 2003
Danske IT-selskaper